ELŐTERJESZTÉS

**Velem községi Önkormányzat augusztus 28-i ülése**

**3. napirendi pontjához**

**Tisztelt Képviselő-testület!**

A szociális célú tűzifa kedvezményes beszerzésére már a tavalyi évben is volt lehetőség, amely annyit jelentett, hogy az önkormányzat a jogszabályi feltételeknek megfelelő tüzelőre pályázott majd ezt – a helyi rendeletben foglaltak alapján – a feltételeknek megfelelő lakosok között oszthatta szét. Ez a pályázati lehetőség az idei évben is az Önkormányzat rendelkezésére áll.

A pályázat idén is megjelent az alábbi feltételekkel:

* pályázatot nyújthat be minden 5000 fő lakosságszámot meg nem haladó települési önkormányzat
* az önkormányzat egy fajta tüzelőanyag megvásárlásához igényelhet támogatást
* keménylombos tűzifa igénylés esetén az önkormányzat legfeljebb 2 m3/ellátott tűzifa mennyiséget igényelhet
* a támogatást az a település igényelheti, amelyik a szociális rászorultság és a 2018. évi igénylés részletes feltételeit – legkésőbb a tüzelőanyag megvásárlását követő 10. napon hatályba lépő – rendeletben szabályozza
* a támogatás vissza nem térítendő költségvetési támogatás
* a pályázatot az ebr42 önkormányzati információs rendszeren keresztül kell benyújtani.

Velem községi Önkormányzat a helyi önkormányzatok szociális célú tüzelőanyag vásárlásához kapcsolódó kiegészítő támogatása jogcím szerint **48 m3 erdei keménylombos tűzifára 48.000.- Ft + ÁFA önerő vállalással**  **nyújtja be a pályázatot.**

A pályázatokat az önkormányzat 2018. augusztus 31-ig rögzítheti elektronikusan, azzal a feltétellel, hogy a kinyomtatott igénylési adatlapot 2018. szeptember 3-ig a területileg illetékes Igazgatóság részére postára kell adni.

Mindezekre tekintettel kérem a Tisztelt Képviselő-testületet a határozati javaslat és a rendelet-tervezet elfogadására.

Velem, 2018. augusztus 23.

 Szél Józsefné s.k.

 polgármester

**HATÁROZATI JAVASLAT**

1. Velem községi Önkormányzat Képviselő-testülete a belügyminiszter által meghirdetett a Magyarország 2018.évi központi költségvetéséről szóló 2017.évi C. törvény 3. melléklet 1.9. pontja szerinti **A települési önkormányzatok szociális célú tüzelőanyag vásárlásához kapcsolódó támogatása jogcím** szerint a **48 m3 erdei keménylombos tűzifára 48.000.- Ft + ÁFA önerő vállalással**  **benyújtja**  pályázatát.

1. Velem községi Önkormányzat a pályázati kiírás 6. pontjában foglaltak szerint vállalja, hogy az önkormányzat a szociális célú tűzifában részesülőtől ellenszolgáltatást nem kér.

**Felelős**: Szél Józsefné polgármester

**Határidő**: azonnal

ELŐZETES HATÁSVIZSGÁLATI LAP

A szociális tűzifa támogatás igényléséről és felhasználásáról szóló önkormányzati rendelet-tervezethez

(a jogalkotásról szóló 2010. évi CXXX. törvény 17. §-a alapján)

A tervezett jogszabály várható következményei, különösen

I. társadalmi hatásai:

A tervezet a jelenlegi társadalmi helyzeten nem változtat.

II. gazdasági hatásai:

A tervezetnek gazdasági hatása nincs.

III. költségvetési hatásai:

A tervezetnek költségvetési hatása nincs.

IV. környezeti következményei:

A tervezetnek környezeti következményei nincsenek.

V. egészségi következményei:

A tervezet a jelenlegi egészségi helyzeten nem változtat.

VI. adminisztratív terheket befolyásoló hatásai:

Adminisztratív terhet nem jelent.

VII. megalkotásának szükségessége:

Velem községi Önkormányzat a települési önkormányzatok szociális célú tüzelőanyag támogatás igényléséről rendelettel nem rendelkezik, mely rendelet megalkotása a pályázathoz szükséges feltétel.

VIII. a jogalkotás elmaradásának várható következményei:

A helyi szabályozás elmaradása törvénysértést eredményez.

IX. alkalmazásához szükséges személyi, szervezeti, tárgyi és pénzügyi feltételek:

A pénzügyi feltételek biztosítottak.

**Velem községi Önkormányzat Képviselő-testületének**

**…./2018.(VIII…..) önkormányzati rendelete**

**a szociális célú tűzifa támogatás igényléséről és felhasználásáról**

Velem községi Önkormányzat képviselő-testülete a szociális igazgatásról és szociális ellátások rendjéről szóló 1993. évi III. törvény 1.§ (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésben meghatározott feladatkörében eljárva a következőket rendeli el:

1. **§**

Velem községi Önkormányzat vissza nem térítendő természetbeni támogatást, tűzifát biztosít annak a személynek, aki

1. a szociális igazgatásról és szociális ellátásokról szóló 1993.évi III.törvény szerinti

aa) aktív korúak ellátására,

ab) időskorúak járadékára, vagy

ac) települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők),

1. a gyermekek védelméről és gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevel,
2. 65 éven felüli egyedül élő nyugdíjas, vagy
3. kihűlés vagy fagyhalál veszélye áll fenn.
4. **§**
5. A támogatás mértéke háztartásonként legfeljebb 2 m3 keménylombos tűzifa.
6. A támogatás megállapítása esetén a tűzifát az Önkormányzat a kérelmezőnek kiszállítja.
7. Az Önkormányzat a szociális tűzifában részesülőtől ellenszolgáltatást nem kér.
8. **§**

Támogatási kérelmet az 1. melléklet szerinti nyomtatványon 2018. november 23. napjáig lehet benyújtani a Kőszegi Közös Önkormányzati Hivatal Velemi Kirendeltségéhez. A kérelem benyújtására meghatározott határidő elmulasztása jogvesztő

1. **§**
2. A támogatási kérelmet a Képviselő-testület bírálja el a kérelmező rászorultsága alapján 2018. december 17. napjáig.
3. A támogatási kérelem elbírálása során az 1.§ a) és b) pontjában felsorolt kérelmezőt előnyben kell részesíteni.
4. A döntést követő 5 munkanapon belül, de legkésőbb 2019. február 15-ig a polgármester gondoskodik a tűzifa kiszállításáról.
5. A tűzifa átvételét a jogosult a rendelet 2. mellékletét képező átvételi elismervény aláírásával igazolja.

**5. §**

Ez a rendelet a kihirdetését követő napon lép hatályba és 2019. április 16-án hatályát veszti.

 Szél Józsefné Dr. Zalán Gábor

 polgármester jegyző

*1. melléklet a …./2018. (VIII…..) önkormányzati rendelethez*

**Kérelem**

**szociális célú tűzifa támogatás megállapítására**

……………………………….........(név),(szül. hely és idő:………………… ………….…………) 9726 Velem, ………………………u. …. szám alatti lakos kérem, hogy részemre Velem községi Önkormányzat Képviselő-testületének a szociális tűzifa támogatás helyi szabályairól szóló .../2018. (..…..) önkormányzati rendelete alapján szíveskedjenek természetbeni juttatásként legfeljebb … m3 tűzifát biztosítani.

A tűzifa támogatásra a rendelet szerint azért vagyok jogosult mert:\*

1. aktív korúak ellátására vagyok jogosult,
2. időskorúak járadékára vagyok jogosult,
3. települési támogatásban (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban) részesülök,
4. halmozottan hátrányos helyzetű gyermeket nevelő személy vagyok
5. 65 év felüli egyedül élő nyugdíjas vagyok,
6. kihűlés vagy fagyhalál veszélye áll fenn.

*\*(A megfelelő rész aláhúzandó.)*

Velem, 2018. ……………………………………

 …………………………..

 kérelmező

*2. melléklet a …./2018.(VIII…..) önkormányzati rendelethez*

**Átvételi elismervény**

…………………………………………, 9726 Velem, ………….………… u. …. szám alatti lakos aláírásommal elismerem, hogy a mai napon Velem községi Önkormányzat Képviselő­ testületének a szociális tűzifa támogatás helyi szabályairól szóló …./2018. (..…..) önkormányzati rendelete alapján megállapított természetbeni juttatásként

…… m3 mennyiségű tűzifát térítésmentesen átvettem.

Velem, 2018. ………………………………………..

|  |  |
| --- | --- |
| …………………………….. | ……………………………….. |
| Átadó | Átvevő |